Document ID: /roh_data/filtered/Billingualer_Corpus_interleaved-de-rm.jsonl.gz/1462

This is a text translated from German to Rumantsch Grischun.
Abstimmungsvorlagen vom 30. November 2008 bestimmt

Am Sonntag, 30. November 2008, gelangt in Graubünden als kantonale Sachvorlage der Beitritt des Kantons Graubünden zur interkantonalen Vereinbarung über die Harmonisierung der obligatorischen Schule (HarmoS-Konkordat) zur Abstimmung. Dies hat die Bündner Regierung beschlossen.

Auf Bundesebene werden die Volksinitiative vom 1. März 2006 "Für die Unverjährbarkeit pornografischer Straftaten an Kindern", die Volksinitiative vom 28. März 2006 "Für ein flexibles AHV-Alter", die Volksinitiative vom 11. Mai 2006 "Verbandsbeschwerderecht: Schluss mit der Verhinderungspolitik - Mehr Wachstum für die Schweiz!", die Volksinitiative vom 13. Januar 2006 "Für eine vernünftige Hanf-Politik mit wirksamem Jugendschutz" sowie die Änderung vom 20. März 2008 des Bundesgesetzes über die Betäubungsmittel und die psychotropen Stoffe der Volksabstimmung unterbreitet.

Regierung lehnt Reduktion der Tarife für Laboranalysen ab

Die Bündner Regierung lehnt die vom Bund vorgeschlagene Revision der Krankenpflege-Leistungsverordnung und die vorgesehene Einführung eines neuen Tarifmodells für Labors ab. Sie befürchtet, dass die vorgesehene massive Reduktion der Vergütung von Laboranalysen zur Schliessung von zahlreichen Spitallaboratorien führt, da es die Laborstrukturen von Grund auf verändert. Gemäss Antwort der Regierung sind Spitäler auf einen hausinternen Labordienst angewiesen. Ohne eigenes Labor wären die Spitäler gezwungen, ihr Leistungsangebot im operativen Bereich einzuschränken. Die Revision hätte demzufolge eine weitgehende Veränderung der Versorgungslandschaft unseres Kantons zur Folge und stellt einen Eingriff in die Planungshoheit des Kantons dar. Die medizinische Versorgung in den Randregionen würde damit beeinträchtigt oder sogar gefährdet.

Regierung mit Zwangsanwendungsverordnung grundsätzlich einverstanden

Die Zwangsanwendungsverordnung regelt die Anwendung von polizeilichem Zwang und polizeilichen Massnahmen bei Ausschaffungen und Gefangenentransporten im Zuständigkeitsbereich des Bundes. Die Verordnung legt fest, welche Zwangsmittel in bestimmten Situationen angewendet werden dürfen und listet die zulässigen Hilfsmittel auf. Die Bündner Regierung ist mit dem Entwurf grundsätzlich einverstanden. In ihrer Antwort nimmt sie insbesondere Stellung zur Vorbereitung von Rückführungen und dem Einsatz von Zwangsmitteln bei Ausschaffungen auf dem Luftweg.

Totalrevision der Verordnung über Brückenangebote genehmigt

Die Bündner Regierung hat die Totalrevision der Verordnung über die Brückenangebote im Kanton Graubünden genehmigt. Brückenangebote bereiten mit differenzierten Angeboten Jugendliche mit unterschiedlichen Vorbildungen auf den erfolgreichen Einstieg in die Berufswelt vor. Um dieses Ziel zu erreichen, verbessern Brückenangebote jene Kompetenzen der Jugendlichen, welche an der Volksschule unterrichtet werden. Die Verordnung regelt die Voraussetzungen und die Details für die Realisierung von Brückenangeboten ab Schuljahr 2009/10. Sie tritt am 1. Januar 2009 in Kraft.

Am 17. April 2007 verabschiedete der Grosse Rat des Kantons Graubünden das Gesetz über die Berufsbildung und weiterführende Bildungsangebote (BwBG). Dieses regelt die Vorbereitung auf die berufliche Grundbildung für Personen mit individuellen Bildungsdefiziten und Bildungsbedürfnissen nach der obligatorischen Schulzeit durch Brückenangebote.

Totalrevision der Verordnung über berufliche Grundbildung im Gastrobereich verabschiedet

Die Bündner Regierung genehmigt die Totalrevision der Verordnung über die berufliche Grundbildung der Hotel- und Gastrofachfrau und des Hotel- und Gastrofachmannes. Damit erhalten die Lernenden der Gastgewerblichen Fachschule Graubünden (GFG) die Möglichkeit, mit dem kantonalen Abschluss auch die Prüfung für ein eidgenössisches Fähigkeitszeugnis zu absolvieren. Die Verordnung regelt die Ausbildung und den beruflichen Unterricht, die Praktika und die Lehrabschlussprüfung. Ausbildungsziele und die Stundentafel wurden angepasst. Die Verordnung tritt rückwirkend auf den 1. August 2008 in Kraft.

Aus Gemeinden und Regionen

Cinuos-chel:

Das Projekt für die Erneuerung der kantonalen Verbindungsstrasse La Veduta - Cinuos-chel, den Bau einer neuen Sauberwasserleitung und die Sanierung der Werkleitungen wird genehmigt. An die Kosten wird ein Beitrag von maximal 950'860 Franken bewilligt.

Chur:

Die Regierung genehmigt das Projekt "Maschinenwege Heimwald", welches die vier Wege Juchs, Städali, Krematorium und Ausser Fürstenwald beinhaltet.

Malix:

Die Teilrevision der Ortsplanung "Arealplan Riedwisli" der Gemeinde Malix vom 2. April 2008 wird genehmigt.

Schluein:

Das Projekt Hochwasserschutz Vorderrhein, Industriezone Isla wird genehmigt. An die Kosten für die Schutzmassnahmen bewilligt die Regierung einen Beitrag von maximal 110'000 Franken.

Trin:

In den Fraktionen Trin-Digg, Trin-Dorf (nördlich der Kantonsstrasse) und Trin-Mulin wird innerorts die Höchstgeschwindigkeit auf 30 km/h festgelegt und je eine "Tempo-30-Zone" eingeführt; in Trin-Digg mit Einbezug der Kantonsstrasse aus Richtung Flims ab Haus Casa Gion. Gleichzeitig wird die Innerortssignalisation (50 "generell") bei der nordwestlichen Dorfeinfahrt von Trin-Digg um ca. 145 m in Richtung Flims versetzt.

Vella:

An die Kosten für die Sanierung der Güterstrasse Bellania - Pleif und die Sicherung der Abbruchkante in Pleif wird ein Kantonsbeitrag von maximal 77'100 Franken bewilligt.

Kantonsbeiträge an verschiedene Institutionen

Archäologie Schweiz:

Die Regierung unterstützt die Herausgabe der italienischen Version des Lehrmittels "UrgeschiCHte" mit einer Kostenbeteiligung von 7'700 Franken.

Bergführerverein Pontresina-St. Moritz:

An den Neubau des Kletterstiegs La Resgia Pontresina wird ein Beitrag von 11'900 Franken aus dem Sport-Fonds geleistet.

Bündner Jugendchor:

Der Bündner Jugendchor wird für das Vereinsjahr 2008 mit einer Defizitgarantie von maximal 7'000 Franken unterstützt.

Bündner OL-Verband:

Der Bündner OL-Verband erhält für die Teilnahme am Orientierungslauf der Arge Alp Spiele 2008 in Bozen/Südtirol einen Beitrag von 6'100 Franken aus dem Sport-Fonds.

Mittel Landeslotterie:

Der Jugendmusik Domat/Ems wird für die Neu-Uniformierung ein Beitrag von 9'000 Franken zugesprochen.

Sportklettern/Raiver a Domat:

An den Neubau der Kletterwand Vial Domat/Ems wird ein Beitrag von 10'800 Franken aus dem Sport-Fonds geleistet.

Strassenprojekte

Die Regierung hat insgesamt 5'460'000 Franken für den Bau und die Sanierung der folgenden Strassenabschnitte bewilligt:

- A13 Nationalstrasse: Erhöhung Tunnelsicherheit, Tunnel Isla Bella

- A13 Nationalstrasse: Wiederinstandsetzung Tunnel Viamala

- Calancastrasse: Belagsarbeiten Umfahrung Steinschlag Arvigo

- Julierstrasse: Baumeisterarbeiten Tges Alva - Bivio

- Rechtsrheinische Oberländerstrasse: Baumeisterarbeiten Safienstrasse - Versam

- Valserstrasse: Baumeisterarbeiten Valserrheinbrücke Vals Platz

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 14.08.2008

Ils projects da votaziun dals 30 da november 2008 èn fixads

Dumengia, ils 30 da november 2008, vegnì votà en il Grischun davart il project chantunal da la participaziun dal chantun Grischun a la cunvegna interchantunala davart l'armonisaziun da la scola obligatorica (concordat HarmoS). Quai ha concludì la regenza grischuna.

Sin plaun federal vegnan suttamessas a la votaziun dal pievel l'iniziativa dal pievel dal 1. da mars 2006 "Cunter la surannaziun da delicts pornografics vi d'uffants", l'iniziativa dal pievel dals 28 da mars 2006 "Per ina flexibilisaziun da la vegliadetgna da la AVS", l'iniziativa dal pievel dals 11 da matg 2006 "Dretg da recurs da las associaziuns: I basta cun la politica d'impediment - Dapli creschientscha per la Svizra!", l'iniziativa dal pievel dals 13 da schaner 2006 "Per ina politica da chonv raschunaivla che protegia efficaziamain la giuventetgna" sco er la midada dals 20 da mars 2008 da la lescha federala davart ils narcotics e las substanzas psicotropas.

La regenza refusa la reducziun da las tariffas per analisas da labor

La regenza grischuna refusa la revisiun da l'ordinaziun davart las prestaziuns per la tgira da persunas malsaunas e l'introducziun previsa d'in nov model da tariffas per ils labors. Ella tema che la reducziun massiva ch'è previsa concernent l'indemnisaziun da las analisas da labor chaschunia che numerus labors dals ospitals stoppian vegnir serrads, perquai che quella reducziun midia cumplettamain la structura dals labors. Tenor la resposta da la regenza èn ospitals dependents da lur servetsch da labor intern. Senza in agen labor fissan ils ospitals sfurzads da reducir lur purschida da prestaziuns en il sectur operativ. La consequenza da la revisiun fiss pia ina gronda midada da la structura da provediment da noss chantun e correspundess ad ina intervenziun en l'autonomia da planisaziun dal chantun. Il provediment medicinal en las regiuns periferas vegniss reducì u schizunt periclità uschia.

La regenza è da princip perencletga cun l'ordinaziun davart l'applicaziun da mesiras repressivas

L'ordinaziun davart l'applicaziun da mesiras repressivas regla l'applicaziun da sforz da la polizia e da mesiras polizialas tar expulsiuns e tar transports da praschunieras e da praschuniers en il champ da cumpetenza da la confederaziun. L'ordinaziun fixescha, tge meds da sforz che dastgan vegnir applitgads en tschertas situaziuns ed enumerescha ils meds auxiliars ch'èn permess. La regenza grischuna sustegna da princip il sboz. En sia resposta prenda ella posiziun en spezial davart la preparaziun da repatriaments e da l'applicaziun da meds da sforz tar expulsiuns per aviun.

Approvà la revisiun totala da l'ordinaziun davart purschidas transitoricas

La regenza ha approvà la revisiun totala da l'ordinaziun davart purschidas transitoricas en il chantun Grischun. Cun purschidas differenziadas preparan purschidas transitoricas giuvenils che han differentas furmaziuns preliminaras per in'entrada cun success en il mund professiunal. Per cuntanscher questa finamira megliereschan las purschidas transitoricas quellas cumpetenzas dals giuvenils che vegnan instruidas en la scola populara. L'ordinaziun regla las premissas ed ils detagls, per che las purschidas transitoricas possian vegnir realisadas a partir da l'onn da scola 2009/10. Ella entra en vigur il 1. da schaner 2009.

Ils 17 d'avrigl 2007 ha il cussegl grond dal chantun Grischun deliberà la lescha davart la furmaziun professiunala e davart purschidas da furmaziun cuntinuanta (LFurm). Quella regla la preparaziun sin la furmaziun fundamentala professiunala per persunas che han deficits e basegns da furmaziun individuals suenter il temp da scola obligatoric.

Deliberà la revisiun totala da l'ordinaziun davart la furmaziun fundamentala professiunala en gastronomia

La regenza grischuna approvescha la revisiun totala da l'ordinaziun davart la furmaziun fundamentala da la spezialista e dal spezialist d'hotel e da gastronomia. Uschia survegnan las studentas ed ils students da la scola professiunala d'hotellaria dal Grischun (SHG) la pussaivladad d'absolver cun il diplom chantunal er l'examen per in attestat federal da qualificaziun. L'ordinaziun regla la scolaziun e l'instrucziun professiunala, la pratica e l'examen final d'emprendissadi. Las finamiras da scolaziun e l'urari èn vegnids adattads. L'ordinaziun entra en vigur retroactivamain il 1. d'avust 2008.

Da vischnancas e da regiuns

Cinuos-chel:

Il project per renovar la via chantunala da colliaziun da La Veduta fin a Cinuoschel, per construir in nov conduct per aua netta e per sanar ils conducts d'ovra vegn approvà. Als custs vegn deliberada ina contribuziun da maximalmain 950'860 francs.

Cuira:

La regenza approvescha il project "vias da maschina dal Heimwald" che cuntegna las quatter vias "Juchs", "Städali", "Krematorium" ed "Ausser Fürstenwald".

Malix:

La revisiun parziala da la planisaziun locala "Arealplan Riedwisli" da la vischnanca da Malix dals 2 d'avrigl 2008 vegn approvada.

Schluein:

Il project per la protecziun cunter aua gronda al Rain anteriur, zona d'industria Isla, vegn approvà. Als custs per las mesiras da protecziun conceda la regenza ina contribuziun da maximalmain 110'000 francs.

Trin:

En las fracziuns da Trin-Digg, da Trin-vitg (al nord da la via chantunala) e da Trin-Mulin vegn fixada la sveltezza maximala a 30 km/h ed i vegn introducida mintgamai ina "zona da tempo 30"; a Trin-Digg cun integrar la via chantunala che vegn nà da Flem, e quai davent da la Casa Gion. Il medem mument vegn spustada la signalisaziun dal cumenzament dal vitg (50 "limita generala") tar l'entrada dal vitg al nordvest da Trin-Digg per ca. 145 m en direcziun da Flem.

Vella:

Als custs per sanar la via champestra Bellania - Pleif e per segirar la ruptura dal terren a Pleif vegn garantida ina contribuziun chantunala da maximalmain 77'101 francs.

Contribuziuns chantunalas a differentas instituziuns

Archeologia da la Svizra:

La regenza sustegna l'ediziun da la versiun taliana dal med d'instrucziun "UrgeschiCHte" cun ina participaziun da 7'700 francs vi dals custs.

Uniun da guids da muntogna Puntraschigna-San Murezzan:

Per construir da nov la senda enferrada "La Resgia" a Puntraschigna vegn pajada ina contribuziun dad 11'900 francs or dal fond da sport.

Chor grischun da giuventetgna:

Per l'onn da gestiun 2008 survegn il chor grischun da giuventetgna ina contribuziun en la furma d'ina garanzia da deficit da maximalmain 7'000 francs.

Federaziun grischuna da cursas d'orientaziun:

Per sa participar a la cursa d'orientaziun dals gieus da la ARGE ALP 2008 a Bulsaun/Tirol dal sid survegn la federaziun grischuna da cursas d'orientaziun ina contribuziun da 6'100 francs or dal fond da sport.

Meds finanzials da la lottaria naziunala:

A la musica da giuvenils da Domat vegn garantida ina contribuziun da maximalmain 9'000 francs per l'unifurmaziun nova.

Raiver a Domat:

Per construir la nova paraid da raiver "Vial" a Domat vegn pajada ina contribuziun dad 10'800 francs or dal fond da sport.

Projects da vias

La regenza ha approvà totalmain 5'460'000 francs per construir e per sanar ils suandants trajects da vias:

- via naziunala A13: augment da la segirezza, tunnel d'Isla Bella

- via naziunala A13: reparatura, tunnel da Viamala

- via da Calanca: lavurs da cuvrida, sviament da la crudada da crappa ad Arvigo

- via dal Güglia: lavurs d'impressari, Tges Alva - Beiva

- via sursilvana da la vart dretga dal Rain: lavurs d'impressari, via da Stussavgia - Valendau

- via da Val S. Pieder: lavurs d'impressari, punt dal Rain da Val S. Pieder a Val S. Pieder Plaz

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 14.08.2008